Penn Relays

**Penn Relays**, tidligere kjent som *Penn Relays Carnival* er et årlig friidrettsstevne som bli arrangert på Franklin Field ved University of Pennsylvania i Philadelphia siden 1895. Stevnet er det eldste og største friidrettsstevnet i USA. 

Stevnet avholdes vanligvis mot slutten av april, med avslutningsdagen på den siste lørdagen i måneden. trekker over  deltakere fra *high school*, *college* (høyskole og universitet) og friidrettsklubber også fra andre nasjoner, spesielt Jamaica. 

Mer enn 300 øvelser blir gjennomført over fem dager. Stafettene 4 × 100 meter og 4 × 400 meter er de mest populære øvelsene under stevnet, derav også navnet *relays* (stafett).
Tribunene tar imot over  i løpet av uka, der lørdagene alene kan passere .

## Historie
Allerede i 1893 hadde friidrettslaget ved University of Pennsylvania et etablert arrangement. For å skape mer engasjement for stevnet kom arrangørkomiteen opp med ideen om å dele one mile-løpet i fire etapper av 100 yards. Dette er den første kjente offisielle stafetten og forløperen til 4 × 400 meter stafett, som er konkurranseøvelse i både VM og OL.

Under vårstevnet ved University of Pennsylvania i 1893 møtte laget til arrangørskolen et lag fra Princeton University. Princeton-laget vant på tiden 3.34,00, med by 8 yards forsprang på Penn. I 1894 ble vårstevnet avholdt på universitetets idrettspark i Philadelphias bysentrum, 21. april 1894.

### Det første Penn Relays
Det første Penn Relays ble arrangert 21. april 1895 på nybygget bane, Franklin Field. Stevnet ble åpningsstevne på banen og trakk rundt  tilskuere. Det ble arrangert ni stafetter over 4 x 100 yard med kun to lag i hvert løp. Stafettene var fordelt med lag fra både high school og college. Laget fra Harvard University vant det første Penn Relays championships, med seier over arrangørlaget, University of Pennsylvania. Registrert tid var 3.34,00.

### Stevnets utvikling
Det første stevnet ble en suksess og deltakelsen ble firedoblet til 1896. 5 x one mile stafett, kalt 5-mile relay, ble lagt til i øvelsesutvalget. Øvelsen ble senere 4 x one mile. Fra 1897 ble øvelsen 2-mile relay, eller 4 x 1/2 mile stafett testet ut. Det kommende årene ble de rene sprintløpene, 100-yard og 220-yard lagt til, sammen med 120-yard hekk, høydehopp, stavsprang, lengdehopp, kulestøt og sleggekast lagt til.

*Carnival* ble lagt til i navnet i 1910 etter at et område ble dekket av partytelt og gav stevnet et festivalpreg. Fra 1910 utformet forløperen til National Collegiate Athletic Association (NCAA), *Intercollegiate Association of Amateur Athletes of America*, en regel for stafettløp der et vekslingsområde på 20 fot, eller ca 6 meter, ble markert for berøring mellom løperne. Dette tilsvarer dagens vekslingssoner hvor stafettpinnen skal overføres, som ble innført i forbindelse med Sommer-OL 1912. Dermed ble påfølgende år, i 1913, første Penn Relays med stafettpinne og vekslingssone. Med vekslingssoner for tidligere akselerasjon for løperne og stafettpinne istedenfor berøring, ble tidene raskt mye raskere.

Fra 1911 ble Penn Relay Carnival omtalt som *Championship of America* for øvelsene for high school og college. Den noe uformelle nasjonale mesterskapsstatusen vedvarte til 1921, da etablerte *NCAA* eget *College Championship Meet*. I 1914, stilte Oxford University til konkurransen og gjorde Penn Relays til et internasjonalt stevne. Oxford vant den klassiske 4 x one mile stafetten. Fra 1915 gikk stevnet over to dager. Stafett medley ble innført med kombinajonsvariantene 4 x sprint på 200 yard, 200 yard, 400 yard, 800 yard og 4 x distansemedley på 1200 yard, 400 yard, 800 yard, 1600 yard.

Under stevnet i 1926 ble skyttel hekkeløpstafett lagt til som øvelse. I denne øvelsen løpes det annenhver gang mot hverandre, der hver lag har to baner. Stafettformen ble lagt til som fast øvelse og har siden blitt tatt med også på andre High School og Collegestevner i USA.

De første kvinnene ble invitert i 1962, da på 100 yard sprint. High school jenter ble med fra 1964 og det samme år ble Jamaicanske high schools også med på konkurransene.

Først i 1976 ble øvelsene justert til metriske distanser. Året etter ble det innført elektronisk tidtaking og fra 1978 ble stevnet utvidet til tre dager siden øvelsesutvalget for jenter og kvinner stadig ble utvidet og krevde mer plass i tidsskjemaet.

Penn Relays 2010 presenterte et *USA vs. The World*-program. De beste amerikanske utøverne ble satt opp imot internasjonale stjerner som Usain Bolt, Shelly-Ann Fraser og Alfred Kirwa Yego. Stevnet satte nye rekorder for billettsalg for en dag med  og totalt med  over tre dager.

## Referanser
;General
*Penn Relays Records
;Specific


## Eksterne lenker
* Texas Relays hjemmesider